
***AD/1 VERIFIKACIJA ZAPISNIKA 10. SJEDNICE OPĆINSKOG VIJEĆA***



**\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_

**Z A P I S N I K**

**10. sjednice Općinskog vijeća Općine Luka, održane dana 21. prosinca 2022. godine u društvenom domu u Luki, Trg svetog Roka 4**

**Prisutni članovi Općinskog vijeća:**

1. Krešimir Tuđman, 4. Dubravko Mudrinić, 7. Željko Kostanjčar,

2. Nikolina Halambek, 5. Štefica Kos, 8. Natalija Ptujec.

3. Mladen Božić, 6. Tomislav Ferenčak,

**Odsutni članovi Općinskog vijeća:**

1. Zlatko Posavec.

**Ostali prisutni:**

1. Darko Kralj – općinski načelnik Općine Luka,

2. Ružica Posavec – službenica Jedinstvenog upravnog odjela.

**Zapisničarka:** Marija Kanceljak

Sjednica počinje u 19,30 sati.

Predsjednik Općinskog vijeća Krešimir Tuđman pozdravlja prisutne i otvara desetu sjednicu Općinskog vijeća, utvrđuje da sjednici prisustvuje osam od devet vijećnika Općinskog vijeća te da postoji kvorum.

Nadalje, predlaže i čita sljedeći dnevni red te isti daje na glasanje:

1. ***Aktualni sat,***
2. ***Verifikacija zapisnika 9. sjednice Općinskog vijeća,***
3. ***Izmjene i dopune Proračuna Općine Luka za 2022. godinu – Rebalans I,***

***a) Izmjene i dopune Programa gradnje objekata i uređaja komunalne infrastrukture za razdoblje 01. 01. 2022. do 31. 12. 2022. godine,***

***b) Izmjene i dopune Programa održavanja komunalne infrastrukture za 2022. godinu,***

1. ***Proračun Općine Luka za 2023. godinu s projekcijama za 2024. i 2025. godinu,***

***a) Donošenje Programa gradnje objekata i uređaja komunalne infrastrukture za razdoblje 01. 01. 2023. do 31. 12. 2023. godine,***

***b) Donošenje Programa održavanja komunalne infrastrukture za 2023. godinu,***

1. ***Donošenje Odluke o izvršenju Proračuna Općine Luka za 2023. godinu,***
2. ***Donošenje Odluke o produljenju roka važenja Strategije razvoja Općine Luka za razdoblje 2016.-2020. godine,***
3. ***Donošenje Odluke o izradi Plana razvoja Općine Luka za razdoblje 2022.-2029.godine,***
4. ***Donošenje Pravilnika o stipendijama,***
5. ***Odlučivanje o prigovoru na Redoslijednu listu za stipendije za šk./ak. god. 2022./2023.,***
6. ***Donošenje Odluke o izmjeni Odluke o nerazvrstanim cestama ,***
7. ***Razno.***

Rezultati glasovanja: 8 (osam) glasova ZA.

***Odluka:*** *Sukladno rezultatima glasovanja dnevni red se jednoglasno prihvaća.*

***AD/O Aktualni sat***

Načelnik Darko Kralj pozdravlja prisutne i kao najvažniju točku ove sjednice ističe prijedlog Proračuna za sljedeću godinu. Od aktualnosti u razdoblju od devete sjednice, načelnik ističe aktivnosti na vezane na prijavu općine za novu katastarsku izmjeru u sklopu javnih poziva koje planira objaviti Državna geodetska uprava, zatim podjelu paketa djeci povodom blagdana svetog Nikole uz što pohvaljuje rad dječjeg vrtića u Luki. Načelnik obavještava vijećnike, da još uvijek nije ishođena lokacijska dozvola za cestu u gospodarskoj zoni, jer nisu riješeni svi imovinsko pravni odnosi, pa je stoga dio aktivnosti vezan na rješavanje istog.

***AD/1 Verifikacija zapisnika 9. sjednice Općinskog vijeća Općine Luka***

Na zapisnik nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja verificira zapisnik 9. sjednice Općinskog vijeća Općine Luka.*

***AD/2 Izmjene i dopune Proračuna Općine Luka za 2022. godinu – Rebalans I***

Ružica Posavec kaže da je Proračun za 2022. godinu bio dobro planiran s obzirom da se rebalans odnosi uglavnom na višak sredstava iz prethodne godine, odnosno sredstva ostvarena putem prijave na javne pozive koja nisu utrošena. Za rashodovnu stranu objašnjava da su rashodi ostvareni za stalno poslovanje u okvirima, dok su povećane stavke koje se odnose na predškolski odgoj, troškove struje, izgradnju nogostupa te za program „Zaželi u Općini Luka“ zbog nastavka.

Vijećnik Mladen Božić pita za ucrtavanje nerazvrstane ceste u ulici Andrije Majdaka. Načelnik Darko Kralj odgovara da je ta cesta u planu i među prioritetima, no da trenutno geodeta odrađuje određene izmjere u gospodarskoj zoni općine.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja, usvajaju Izmjene i dopune Proračuna Općine Luka za 2022. godinu – Rebalans I.*

***a) Izmjene i dopune Programa gradnje objekata i uređaja komunalne***

***infrastrukture za razdoblje 01. 01. 2022. do 31. 12. 2022. godine***

Na prijedlog izmjene i dopune Programa nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvajaju Izmjene i dopune Programa gradnje objekata i uređaja komunalne infrastrukture za razdoblje 01. 01. 2022. do 31. 12. 2022. godine.*

***b) Izmjene i dopune Programa održavanja komunalne infrastrukture za 2022. godinu***

Na prijedlog izmjene i dopune Programa nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, sukladno rezultatima glasovanja usvajaju Izmjene i dopune Programa održavanja komunalne infrastrukture za 2022. godinu.*

***AD/3 Proračun Općine Luka za 2023. godinu s projekcijama za 2024. i 2025. godinu***

Načelnik Darko Kralj kaže, da je prilikom kreiranja prijedloga proračuna, naglasak bio na gospodarskoj zoni općine i na nerazvrstanim cestama, zatim da još nije preneseno vlasništvo stare zgrade osnovne škole na općinu, što se očekuje po provedbi određene procedure od strane Zagrebačke županije, da je nogometni klub „Mladost“ na sjednici skupštine održanoj unatrag nekoliko dana, donio odluku o prijenosu nogometnog igrališta i sportskog doma na Općinu Luka.

Ružica Posavec kaže, da se proračun planira za 2023. godinu te da sadrži i projekcije za 2024. i 2025. godinu, a po Zakonu je planiran i u eurima, a da je plan baziran na realizaciji prethodnih godina.

Od prihoda Ružica Posavec ističe porez na dohodak koji se malo povećao, zatim prirez koji i dalje iznosi 5%, subvencije županije, te prihode od prijave na javne pozive, komunalnu naknadu i višak ove godine. Od rashoda Ružica Posavec ističe uređenje groblja, cesta, javne rasvjete, gospodarsku zonu, uređenje općinskih objekata, fasadu na vatrogasnom domu.

Vijećnik Mladen Božić pita postoji li mogućnost da Javna vatrogasna postrojba Grada Zaprešića preuzme kompletnu brigu i odgovornost za zaštitu od požara na području općine. Načelnik odgovara da je nezadovoljan po tom pitanju, jer su zakonski dobrovoljna vatrogasna društva nosioci zaštite i zapovjednici dobrovoljnih vatrogasnih društava imaju istu kaznenu odgovornost kao i zapovjednici Javnih vatrogasnih postrojbi, a problem predstavljaju i područja odgovornosti dobrovoljnih vatrogasnih društva i Javnih vatrogasnih postrojbi.

Načelnik još ističe povećanje subvencije za ZET, koje će za 2023. godinu iznositi 640.000,00 kuna.

Drugih primjedbi i prijedloga nema, pa predsjednik Općinskog vijeća Proračun daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja usvaja Proračun Općine Luka za 2023. godinu s projekcijama za 2024. i 2025. godinu.*

***a) Donošenje Programa gradnje objekata i uređaja komunalne infrastrukture***

***za razdoblje 01. 01. 2023. do 31. 12. 2023. godine***

Na prijedlog Programa nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvaja Programa* *gradnje objekata i uređaja komunalne infrastrukture za razdoblje 01. 01. 2023. do 31. 12. 2023. godine*

***b) Donošenje Programa održavanja komunalne infrastrukture za 2023. godinu***

Na prijedlog Programa nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvaja Program održavanja komunalne infrastrukture za 2023. godinu.*

***AD/4 Donošenje Odluke o izvršenju Proračuna Općine Luka za 2023. godinu***

Na prijedlog Odluke nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja usvaja Odluka o izvršenju Proračuna Općine Luka za 2023. godinu.*

***AD/5 Donošenje Odluke o produljenju roka važenja***

***Strategije razvoja Općine Luka za razdoblje 2016.-2020. godine***

Marija Kanceljak objašnjava da je Strategiju razvoja Općine Luka potrebno produljiti jer općina treba imati strateški dokument koji sadrži određene smjerove razvoja, a što je posebno važno prilikom prijava na javne pozive.

Na prijedlog Odluke nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se sukladno rezultatima glasovanja usvaja Odluka o produljenju roka važenja Strategije razvoja Općine Luka za razdoblje 2016. – 2020. godine.*

***AD/6 Donošenje Odluke o izradi Plana razvoja Općine Luka***

***za razdoblje 2022.-2029.godine***

Marija Kanceljak objašnjava, da je sukladno Zakonu o sustavu strateškog planiranja i upravljanja razvojem Republike Hrvatske, propisana obaveza donošenja Plana razvoja koji predstavlja srednjoročni program te ga donosi i usvaja Općinsko vijeće kao i provedbenog programa koji predstavlja kratkoročni program i kojeg donosi i usvaja općinski načelnik kao izvršno tijelo za razdoblje svog mandata. Marija Kanceljak ističe da se plan razvoja donosi umjesto dosadašnje strategije razvoja te da isti mora biti u skladu sa smjernicama Strategije razvoja Zagrebačke županije i Strategije razvoja Republike Hrvatske.

Na prijedlog Odluke nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvaja Odluka o izradi Plana razvoja Općine Luka za razdoblje 2022.-2029. godine.*

***AD/7 Donošenje Pravilnika o stipendijama***

Marija Kanceljak objašnjava, da se predlaže donošenje novog Pravilnika o stipendija u suradnji i prema prijedlogu Povjerenstva za stipendije, da isti ima nekoliko izmjena, pa je novi predložen radi lakšeg rada Povjerenstva. Marija Kanceljak kaže da se bitnije izmjene prijedloga u odnosu na važeći Pravilnik, odnose na izbacivanje nepoloženih ispita za bodovanje studentskih stipendija, jer je iz pojedinih zahtjeva nemoguće odrediti nepoložene ispite zbog različitih dostavljenih indeksa i potvrda, zatim na objave na službenoj web stranici općine, povjerenstvo koje bi imalo tri člana umjesto dosadašnjih pet, radi lakše koordinacije i rada.

Na prijedlog Pravilnika nema primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvaja Pravilnik o stipendijama.*

***AD/8 Odlučivanje o prigovoru na Redoslijednu listu za stipendije za šk./ak. god. 2022./2023.***

Marija Kanceljak kaže da je po natječaju za stipendije za šk./ak. god. 2022./2023. bilo ukupno dvadesetjedan zahtjev za učeničke stipendije i jedanaest zahtjeva za studentske stipendije.

Od zahtjeva za učeničke stipendije, dva zahtjeva su isključena iz bodovanja zbog dostavljene nepotpune dokumentacije, a četiri zahtjeva za učeničke stipendije iz razloga što su pravo na studentske stipendije ostvarila njihova braća.

Marija Kanceljak kaže, da je po objavi privremene redoslijedne liste za stipendije za šk./ak. god. 2022./2023. gospođa Vesna Gorup - majka podnositelja zahtjeva za učeničku stipendiju Daria Gorupa, podnijela prigovor Općinskom vijeću na privremenu listu iz razloga što njezin sin nije ostvario pravo na stipendiju zbog dostavljene nepotpune dokumentacije te smatra da ju je Povjerenstvo prilikom pregleda dokumentacije trebalo pozvati da u zakonskom roku dostavi potrebnu dokumentaciju. Marija Kanceljak kaže, da je prigovor razmotrilo Povjerenstvo za stipendije te o istom dalo svoje očitovanje. U očitovanju Povjerenstvo navodi da je zahtjevu nedostajala preslika osobne iskaznice ili domovnice, a porezne potvrde za tri člana kućanstva predane su za pogrešno razdoblje (za 2021. godinu umjesto poreznih potvrda za razdoblje od 01. 01. 2022. do 31. 08. 2022. godine), zatim da je natječajem jasno propisana dokumentacija koju je potrebno priložiti zahtjevu, da je u točki II. natječaja jasno navedeno za koje se razdoblje predaje porezna potvrda, da natječaj traje petnaestak dana što je dovoljno za prikupljanje dokumentacije te su navedeni kontakti za sve eventualne upite ili informacije vezane na natječaj. Povjerenstvo je u očitovanju navelo, da su njihove zadaće pregledati pristigle zahtjeve, izvršiti bodovanje formalno ispravnih zahtjeva i sastaviti redoslijednu listu te da stoga nije dužno pozivati na naknadu dostavu dokumentacije, da Povjerenstvo u ovom sastavu radi već dugi niz godina sukladno Pravilniku o stipendijama, u dobroj vjeri i vodeći se načelima zakonitosti i pravednosti bez naknade i po ukazanom povjerenju predstavničkog i izvršnog tijela općine te prema svemu navedenom smatra da nije bilo nikakvih pogrešaka prilikom pregleda dokumentacije i sastavljana liste, pa prigovor u potpunosti smatra neosnovanim.

Na očitovanje Povjerenstva za stipendije nema primjedbi, pa predsjednik Općinskog vijeća isti daje na glasovanje zajedno sa konačnom redoslijednom listom.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja Prihvaća Izvješće Povjerenstva za stipendije po prijedlogu konačne Redoslijedne liste za stipendije za školsku/akademsku godinu 2022./2023 te da se sukladno očitovanju i obrazloženju Povjerenstva za stipendije odbija prigovor na redoslijednu listu podnijet od Vesne Gorup za dijete Daria Gorupa.*

***AD/9 Donošenje Odluke o izmjeni Odluke o nerazvrstanim cestama***

Predsjednik Općinskog vijeća Krešimir Tuđman kaže kako se izmjena Odluke odnosi na izmjenu Registra u smislu dodavanja nekoliko katastarskih čestica koje će biti sastavni dio nerazvrstane ceste NC059 Lazi I. i uvrštavanje NC061 Posavci II u registar.

Na prijedlog Odluke nema prijedloga i primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvaja Odluka o izmjeni Odluke o nerazvrstanim cestama.*

***a) Donošenje Odluke o dopuni Odluke o proglašenju statusa nerazvrstane ceste – javnog dobra u općoj uporabi LAZI I.***

Na prijedlog Odluke nema prijedloga i primjedbi, pa predsjednik Općinskog vijeća isti daje na glasovanje.

Rezultati glasovanja: 8 (osam) glasova ZA.

***Odluka:*** *Konstatira se, da se, sukladno rezultatima glasovanja usvaja Odluka o izmjeni Odluke o proglašenju statusa nerazvrstane ceste – javnog dobra u općoj uporabi LAZI I.*

***AD/7 Razno***

Vijećnik Dubravko Mudrinić pita za prijenos poslova ukopa na komunalno poduzeće Zaprešić d.o.o. Načelnik Darko Kralj odgovara da je stanje isto kao i prošle godine, da Općinsko vijeće samo treba donijeti odluku o prijenosu poslova, no zbog cijena kao i termina održavanja sprovoda, se na ovaj način ide u susret građanima.

Vijećnik Dubravko Mudrinić pita hoće li država preuzeti plaćanje školske kuhinje za su djecu. Načelnik odgovara da bi to trebalo biti od 01. 01. 2023. god.

Načelnik obavještava vijećnike, da je u Osnovnoj školi Luka održana predstava „Droga – reci drogi ne“ koju je financirala općina, no da nije bila namijenjena svim učenicima i roditeljima, da su na dan održavanja predstave bila otkazana dva roditeljska sastanka, kao i da je u isto vrijeme bila priredba dječjeg vrtića na školskom igralištu, pa je odaziv na predstavu bio znatno manji od očkivanog.

Predsjednik Općinskog vijeća zatvara sjednicu.

Sjednica završava u 21,15 sati.

KLASA:021-01/22-10/10

URBROJ:238/39-01-22-2

Luka, 21. 12. 2022**.**

ZAPISNIČARKA: OPĆINA LUKA

Marija Kanceljak OPĆINSKO VIJEĆE

PREDSJEDNIK:

Krešimir Tuđman, struč.spec.ing.aedif.